Hun var medlem av Unge Høyres sentralstyre fra 1965 til 1969 og satt i Høyres landsstyre. Hun engasjerte seg for demokrati og menneskerettigheter og tok initiativet til «Flagg for Tsjekkoslovakia»-aksjonen under Prahavåren i 1968. I 1963 dannet hun Enslige mødres vennering, en organisasjon som skulle hjelpe enslige, ugifte mødre til å beholde sine barn, dersom mødrene selv ønsket det. Hun var selv gift og hadde barn.